Bloc de Comunistes de Catalunya: Domènech busca aliances a Europa pel referèndum\nDomènech busca aliances a Europa pel referèndum\ndivendres, de febrer 24, 2017\nInformació d'Esquerra Unida i Alternativa.\nEl líder d’En Comú Podem es reunirà dimarts a Brussel·les amb diversos representants de l’esquerra sobiranista europea per sumar suports a la celebració d’un referèndum que compleixi les 3 garanties democràtiques per a ser efectiu\nEn Comú Podem ha defensat sempre la celebració d’un referèndum efectiu a Catalunya, el que vol dir que aquest ha de complir 3 garanties democràtiques: reconeixement internacional, la participació majoritària del poble de Catalunya i tenir totes les implicacions jurídiques i polítiques. Per nosaltres, aquestes 3 garanties no representen principis normatius, sinó un horitzó cap al que s’ha de treballar i ser proactius. Creiem, per exemple, que ja hem avançat molt buscant aliances a l’Estat per l’exercici del dret a decidir a Catalunya, havent aconseguit representar a dia d’avui una força sense precedents de 5 milions de vots a l’Estat espanyol amb un suport inequívoc a la celebració d’un referèndum efectiu a Catalunya. També creiem que estem fent un treball parlamentari amb l’objectiu de democratitzar l’Estat que camina en aquest direcció, l’últim exemple del qual seria la proposta de creació d’una Comissió sobre la Crisi Territorial on es pugui discutir el dret a decidir dels diferents pobles i nacions que avui conformen l’Estat.\nAra, creiem que ha arribat el moment de fer un pas més i treballar també per la primera d’aquestes garanties democràtiques, el reconeixement internacional, buscant aliances a Europa, on el Govern de JxS segurament no arriba a causa de mantenir un full de ruta excessivament escorat a la dreta i una concepció de la sobirania que exclou les classes populars. Aquesta acció s’emmarca en el moment de recollida de suports al manifest del Pacte Nacional pel Referèndum i el convenciment profund que cal recollir tant suports al nostre país com fora per l’exercici de la plena sobirania de Catalunya.\nEn aquest sentit, dimarts de la setmana vinent, 28 de febrer, Xavier Domènech, líder d’En Comú Podem, viatjarà a Brussel·les per reunir-se amb un ampli i divers espectre de l’esquerra sobiranista europea: des de Ska Keller, presidenta del grup Verds-Aliança Lliure Europea (Verds/ALE) i eurodiputada dels Verds Alemanys; fins a Emmanuel Maurel, eurodiputat del Partit Socialista Francès, aliança Progressista de Socialistes i Demòcrates (S&D); passant per Marisa Matias, eurodiputada al Grup de l’Esquerra Unitària Europea/Esquerra Verda Nòrdica (GUE-NGL) i candidata a las eleccions presidencials de Portugal de 2016 amb el Bloco de Esquerda de Portugal; Dimitros Papadimoulis, Vicepresident del Parlament Europeu i cap de la delegació de Syriza (GUE-NGL); Sergio Coferatti, eurodiputat italià independent al grup S&D i exalcalde de Bolonya; Ulrike Lunacek, Vicepresidenta del Parlament Europeu i cap de la delegació dels Verds Austríacs (Verds/ALE); Elly Schlein, eurodiputada italiana independent al grup S&D i impulsora del partit Possible; i Curzio Maltese, eurodiputat de la Lista Tsipras-L’Altra Europa (GUE-NGL).\nFont: Esquerra Unida i Alternativa\nEtiquetes de comentaris: Actualitat, EUiA


La nova junta de la FAM vol potenciar la pedrera en els esports de muntanya - FÒRUM.ad\nEl 22/10/18 8:46\nLa nova junta de la FAM té la intenció de treballar per potenciar els esports que estan sota el paraigua del muntanyisme i el foment de la competició, creant les estructures necessàries per a l’existència d’equips nacionals de les disciplines implicades, cosa que significa comptar amb equips de diferents nivells que assegurin el relleu generacional.\nEn aquest sentit, la junta ha creat un pla estratègic per a què tenir una pedrera sigui una realitat: Un programa de seguiment i foment dels equips, que ja està donant resultats. Potenciar i desenvolupar les bases organitzatives de cada secció serà, doncs, un dels pilars del nou mandat que es va iniciar dijous amb les eleccions a la Federació.\nLa candidatura encapçalada per Jaume Esteve va ser l’única a presentar-se, sent així reelegit president per un període de 4 anys. A excepció de David Molí i Joan Albós, que entren en substitució de Jordi Esteban, la resta de l’equip repeteix, sent la composició de la junta la següent amb Jaume Esteve de President, Josep Lluch de Vicepresident, Sophie Dusautoir de Vicepresidenta segona, Jesús Llanas de Tresorer, Nani Duró de Secretària i amb els vocals Joaquim Gavín, Carles Mata, Francesc Poujarniscle, Josep Belles, David Molí i Joan Albós.\nNotícia Anterior: Catalunya recomana el manteniment de l’horari d’hivern (GMT+1) tot l’any\nSegüent Notícia: Astronomia i horticultura, principals novetats del Calendari de l’Ermità 2019


Autor: Diàlegs de Dona\nde set. - 09\nDesprés de les merescudes vacances… comencem!\nAquest dilluns 6 hem obert la matrícula pel curs 2021-2022. Gran afluència de dones interessades a participar en el projecte Aules d'Acollida de la nostra entitat. Ja queden poques places i no hem fet més que començar! De nou constatem, amb gran satisfacció, el reconeixement i confiança de les dones…\nde jul. - 30\nde juny - 20\nEducació Sanitària: La dona i el seu cos\nSeguim treballant en xarxa: formant i informant. Cursos d'educació sanitària. Després de l'èxit de les sessions realitzades conjuntament amb el programa d'ASSIR (Atenció Salut Sexual i Reproductiva) durant el mes de març i a requeriment de les nostres usuàries, ha tornat la Laia, llevadora de l'Hospital de Mar. Aquest cop ha…\nde juny - 06\nSensibilització: Què pots fer tu? El 5 de juny, amb motiu de la celebració del Dia Mundial del Medi Ambient, vam tractar el tema monogràficament. Les professores voluntàries es van ajudar de fotografies molt il·lustratives reforçades amb fitxes didàctiques d'elaboració pròpia. Quin planeta deixarem als nostres fills i nets? Frenar…\nde maig - 21\nAvui, 21 de maig, celebrem el Dia de la Diversitat Cultural. Fem una jornada de sensibilització a les aules amb les nostres alumnes. Conèixer-nos entre nosaltres, els nostres orígens, les nostres tradicions, en definitiva, conèixer la diversitat és riquesa. [gallery type="columns" ids="5739,5740,5741,5742"]\nde maig - 13\nde maig - 03\nEl nostre Casalet Infantil a ple rendiment\nFelicitem les mares! Seguim atenent els nens menors de tres anys de les nostres alumnes. Amb la Covid-19, els grups són més reduïts, però seguim fent activitats per a desenvolupar la seva sociabilitat: juguem, cantem, saltem i ballem. També aprenem molt treballant amb plastilina, pintura, gomets, som molt creatius! Per Sant Jordi…


La col·lecció Cabañó ha de marxar de Pont de Molins i corre el perill de disgregar-se - Empordà\nLa col·lecció Cabañó ha de marxar de Pont de Molins i corre el perill de disgregar-se\nL'Ajuntament no ha renovat la cessió del local de l'antiga cooperativa Ricardell on estan exposades les peces\nSANTI COLL 29.04.2019 | 19:43\nLa important col·lecció de motocicletes figuerenques. SANTI COLL\nLa important col·lecció de motocicletes figuerenques.\nLa nau de l'antiga cooperativa Ricardell de Pont de Molins ha acollit, aquests darrers anys, una important col·lecció d'eines, màquines i vehicles vinculats a la història de l'evolució industrial de la comarca i del país. El promotor de la col·lecció va ser l'empresari llersenc Joan Cabañó. L'any 2014, el col·leccionista i l'Ajuntament de Pont de Molins van arribar a un acord per a convertir la cooperativa en un espai expositiu obert al públic. Cabañó va morir el maig del 2016 i fa unes setmanes l'Ajuntament va notificar a la seva família que no renovaria la cessió de l'espai.\nDurant aquest temps, han estat molts els visitants que s'han acostat per veure l'extensa exposició d'eines relacionades amb la indústria, el camp, la vinya i el vi i l'evolució del món de l'automoció amb tota mena de vehicles històrics, entre els quals hi ha una impagable col·lecció de la majoria de motocicletes, i algunes bicicletes, fabricades a Figueres en el transcurs del segle XX amb marques com Rieju, Ruter, Gimson i Maf. També hi ha un assortit molt important de motors de regar de la factoria Fita o de la firma Caixàs. Entre les peces històriques que es podien veure a Pont de Molins hi ha una màquina de batre molt antiga de la fàbrica figuerenca Avellana, referent en el món agrari de la comarca.\n«Tot aquest material ha estat taxat i el seu valor és molt alt. No tenim cap intenció de vendre les peces vinculades a la història de la nostra comarca i a la de Figueres, però necessitem trobar una solució, ja que l'Ajuntament de Pont de Molins ens ha posat de termini fins al mes de setembre com a data límit per a treure la col·lecció», expliquen Jana Cabañó i la seva mare, Anna Juanola.\nÚniques o difícils de trobar\nEl material exposat també ha estat analitzat per un expert del Museu Nacional de la Ciència i de la Tècnica de Catalunya, ubicat a Terrassa. «Després de veure el material que tenim, ens van enviar un informe que corrobora la seva importància amb peces úniques o quasi úniques, i d'altres que són molt difícils de trobar», diuen les propietàries.\nLa seva il·lusió seria «trobar un nou emplaçament per a tota la part de la col·lecció que volem preservar. Creiem que allò que va guardar durant anys Joan Cabañó té un valor històric que no es pot deixar perdre, però sense un nou espai adequat, la continuïtat de la col·lecció no està assegurada».


L’exposició ‘Born. Memòries d’un mercat’ recupera l’essència del primer mercat majorista de Barcelona | Som de Mercat\nL’exposició ‘Born. Memòries d’un mercat’ recupera l’essència del primer mercat majorista de Barcelona\nActiu 17 març, 2017 Per Redacció Mercats BCN\nL’exposició ‘Born. Memòries d’un mercat’ obre les seves portes després de 12 anys d’una intensa tasca de documentació. Aprofitem l’avinentesa per parlar amb en Manel Guàrdia, un dels comissaris de la mostra. Un dels objectius de l’exposició és recuperar la memòria del Born com a mercat central i per fer-ho els comissaris s’han hagut de documentar molt.\n“La documentació ha estat molt divertida. El més difícil ha estat posar ordre a tot el material que hem trobat i establir un relat. La del Born és una història molt coneguda popularment, però que quan hem entrat en detall ens hem adonat que encara hi havia alguns aspectes que no es coneixien tant”.\nPopularment es creu que el Mercat del Born sempre havia estat un mercat central i es desconeix que l’any 1921 l’espai va començar com a mercat majorista de fruita i verdura. I és que el Born substitueix a la plaça tradicional de mercat. És el primer mercat metàl·lic modern que es fa a Barcelona i va servir com a model per altres mercats posteriors com Sant Antoni, Concepció, Hostafrancs, Barceloneta o Llibertat. La posada en marxa del Born va significar un punt de partida en la nova arquitectura dels mercats i d’una nova manera de gestionar-los. Però el Born va tenir una vida molt paradoxal.\n“El Born és el mercat més ambiciós del moment però, tot i això, acaba sent un fracàs. Era un mercat massa gran que va costar molts diners i no va aconseguir atreure l’activitat que s’esperava. El Born preveia substituir La Boqueria i Santa Caterina, però finalment va passar exactament al revés”.\nEl Born CCM – Pere Virgili\nEl sistema de mercats de Barcelona estava en auge degut al creixement constant de la ciutat i de l’important pes dels majoristes. Per fer-vos-en una idea, en aquell moment, els majorites estaven col·lapsant les rodalies del Mercat de la Boqueria.\n“La situació a la Boqueria era un ‘cacau’. Per això el 1921 es va decidir traslladar els majoristes al mercat fallit del Born. D’aquesta manera el Born es va convertir en un mercat provisional de majoristes que va durar 50 anys”.\nEl Mercat del Born i rodalies van convertir-se en un gran centre d’activitat creixent entre 1921 i 1971. Tot plegat, coincidint en un moment en què Barcelona va passar de 700.000 a 1.700.000 d’habitants. A partir de 1971 el Born va tancar i es va traslladar l’activitat majorista a Mercabarna.\n“El Born no serà un mercat de disseny. Quan es converteix en un espai de majoristes és un terrabastall. Una completa congestió, amb parades petites, caixes per totes bandes. Als fotògrafs dels anys 50 i 60 els atreia molt perquè tenia un punt d’anacrònic i insòlit. Era l’autèntica Espanya en blanc i negre”.\n‘Born. Memòries d’un mercat’ compta amb un espai obert a la col·laboració ciutadana. ‘La paradeta de la memòria’ vol ser un observatori que busca generar documentació que pugui ser objecte d’estudi per entendre millor la vida del Born.\n“Memòries, explicacions personals, fotografies, filmacions. La gent del mercat i dels entorns tenen una memòria molt viva que interessa molt. Estaria molt bé poder-ho recopilar tot perquè és d’interès general”.\nEl comissari i també professor de la Universitat Politècnica de Catalunya, Manel Guàrdia, té clar que amb tot el material que han recollit queda més que palès fins a quin punt va ser important aquest mercat.”\nBorn El Born mercat Mercats de Barcelona Manel Guàrdia Born. Memòries d’un mercat


L'Institut Cambó es crea l'any 1999 amb la voluntat de continuar, tot posant-la al dia l'obra de mecenatge modern impulsada per Francesc Cambó Batlle (1876-1947). Edita la col·lecció Bernat Metge de literatura clàssica i impulsa l'estudi de temes d'actualitat en el marc europeu. La branca d'Estudis Socials que potencia l'estudi i el debat sobre els grans temes que ocupen la realitat històrica i actual.\nLa seva finalitat principal és la investigació històrica i arqueològica i la promoció de la cultura. Juntament amb la salvaguarda del patrimoni natural, històric i científic de la comarca del Gironès.\nLa Xarxa d'Espais de memòria Democràtica\nLa Xarxa d'Espais de Memòria Democràtica està formada per un conjunt patrimonial heterogeni d'espais: itineraris, centres d'interpretació, fites, vestigis, patrimoni recuperat in situ, etc. El treball en xarxa sobre la història i la memòria d'aquests espais els ha convertit en veritables escenaris de record, de reflexió i d'homenatge i, especialment els ha transformat en instruments vius per a la divulgació històrica i la pedagogia social.\nEl MHCAT permet descobrir el passat d'una manera interactiva, lúdica i comprensible. L'exposició permanent mostra l'evolució de les formes de vida que s'han donat al nostre territori des de la Prehistòria fins a l'actualitat, per mitjà d'una gran qualitat de reproduccions d'objectes, documents i reconstruccions basades en la informació històrica, amb el suport d'innombrables elements interactius manuals, informàtics i audiovisuals.\nA banda del valuós tresor arqueològic que té al seu subsòl, conserva un important fons cartogràfic, llibres, documentació i objectes que pertanayen a la història de la ciutat, als seus gremis i confraries, entitats ciutadanes i nombroses vistes d'indrets de la ciutat fetes per artistes destacats, així com materials recuperats en les excavacions arqueològiques de la ciutat al llarg dels anys.\nOrganisme autònom local que agrupa i coordina els centres i instituts d'estudis en l'àmbit territorial propi de la Diputació de Girona, institució sota la tutela de la qual es posa el PFE. La seva missió bàsica és el suport a les entitats adscrites, ajuts a l'edició de publicacions científiques i a la realització d'activitats culturals de difusió, el suport a la investigació a través de la convocatòria de beques i ajuts diversos.\nLa família gironina Xunclà Parés ha creat aquesta pàgina sobre la història de la ciutat per atraure gent a Girona.\nLes Jornades Internacionals de Divulgació Històrica Romana, es celebren a la ciutat de Tarragona el mes de maig.\nXarxa de Museus d'Història de Catalunya


Aquest dissabte hem començat a celebrar les primeres comunions a la nostra parròquia. La Marta Sardà i Roca ha estat la primera, avui l’Alba Colmenar i Galán, en Lluís Miró i Garrido, la Irina Pujol i Rivera i la Nadine Vega i Rodríguez. A tots ells la nostra felicitació, l’enhorabona de tota la parròquia i el suport perquè continuïn participant habitualment a l’Eucaristia,\nLa formació continuada, una catequesi que només ha començat, hauria de tenir lloc en la programació que cada família fa quan el curs comença. Una formació no només per als infants, sinó també per als pares que n’han tingut un tast en la Catequesi Familiar però que després potser tornen a deixar de banda. Quina llàstima que no valorem més la formació cristina que prou falta ens fa, sobretot en aquests temps en que sovint es qüestiona el ser creient i sabem donar poques raons de la nostra fe! Molt sovint ens en lamentem i prou, però no busquem o no aprofitem camins de resposta a aquesta situació.


La Seu presenta la proposta 'El Dolç Màgic de les Muntanyes' — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / La Seu presenta la proposta 'El Dolç Màgic de les Muntanyes'\nLa Seu presenta la proposta 'El Dolç Màgic de les Muntanyes'\nLes pastisseries Cadí i Leiva i el Forn Duat han elaborat tres productes gormands per a les festes de Nadal, en el marc del programa 'El Món Màgic de les Muntanyes'. Es tracta d'una galeta, bombons i una xocolatina\nLa Seu comptarà aquestes festes nadalenques amb la proposta d''El Dolç Màgic de les Muntanyes', una nova acció que s'emmarca en la programació 'El Món Màgic de les Muntanyes' i que vol vincular el sector pastisser i forner de la ciutat amb l'oferta d'activitats dels pròxims dies. La presentació de la iniciativa ha anat a càrrec aquest divendres de la tinent d'alcalde de Promoció Econòmica de l'Ajuntament de la Seu, Mireia Font, i dels elaboradors Àngel Sánchez i Dimas Leiva, de les pastisseries Cadí i Leiva, respectivament, i del forner Agustí Sánchez, del Forn Duat.\nLa presentació de les llaminadures, creades per a l'ocasió, està encarada als més xics de la casa, tot obrint una nova línia de productes identificats amb la marca 'El Món Màgic de les Muntanyes”. Els dolços que s'han creat són variats, des d'una galeta a bombons i xocolatines.\nEls minairons, protagonistes\nLes pastisseries Leiva i Cadí, i el forn Duat de la Seu d'Urgell han elaborat cadascun una llaminadura diferent que s'identifica amb el Nadal urgellenc. Concretament, la Pastisseria Cadí ha creat una galeta de pasta seca amb forma d'arbre de Nadal, banyada de xocolata i decorada amb boletes de color. Àngel Sánchez ha assegurat que en la creació s'ha inspirat en el conte dels Minairons.\nPer la seva part, la Pastisseria Leiva ha elaborat dues classes de bombons: un farcit de crema de taronja i l'altre, farcit de crema de neula i torró. Ambdós peces estan decorades amb motius nadalencs. Pel que fa al Forn Duat, la seva proposta gormanda per aquestes festes serà una xocolatina feta a base de xocolata blanca i negra, amb una sorpresa “molt especial” per al paladar.\nTant la galeta com els bombons i les xocolatines, així com els diferents pastissos nadalencs que s'elaboren per aquestes festes, aniran acompanyats d'un pin en forma de minairó, que identificarà a partir d'ara els dolços amb 'El Món Màgic de les Muntanyes'. Mireia Font ha animat les famílies urgellenques a que comprin i tastin els productes. “Volem que es consolidi aquesta nova acció del programa nadalenc per tal que de cara a l'any vinent s'hi puguin incorporar més pastisseries i forns”, ha explicat.\nEls tres dolços es podran comprar durant totes les festes nadalenques.\nPresentació d''El Dolç Màgic de les Muntanyes'\nLlaminadures creades amb motiu de la campanya 'El Dolç Màgic de les Muntanyes'


El Blog del JR: Vergonyós és poc\nQue potser quan passi el sedàs aquest, si hi ha algun fill d’algú s’esborraran les imatges?\nNO SIGUEU MALPENSATS/DES\nEls antiavalots no podran fer servir totes les càmeres\nInterior no autoritzarà que la Brigada Mòbil pugui utilitzar de cop les 90 càmeres que van comprar fa uns mesos i que els agents porten al pit\nLes imatges enregistrades pels agents passaran després la validació de la Comissió de Control de Dispositius de Videovigilància de Catalunya. I les que no passin el sedàs es destruiran. Els agents necessitaran l'autorització de la Conselleria d'Interior però podran fer-les servir també de forma extraordinària sense demanar permís si la situació ho requereix\nLa idea que els mossos portessin càmeres a sobre per enregistrar imatges subjectives va sorgir amb força després del polèmic desallotjament de la plaça Catalunya el 27 de maig del 2011. L'aleshores Conseller d'Interior, Felip Puig les veia com una garantia per defensar les actuacions dels Mossos, exculpar-los de possibles denúncies falses i tenir més proves si rebien alguna agressió. "Si els ciutadans poden enregistrar a la policia amb qualsevol càmera o mòbil, els mossos també han de poder fer el mateix", deia Puig l'any 2011.\nPrimer les volien posar al casc però van adonar-se que era poc pràctic i massa inestable. Finalment, van decidir que els mossos les portessin a l'uniforme entre l'espatlla i el pit. La idea s'ha materialitzat amb la compra de 96 càmeres petites Go Pro Hero3, de les que habitualment fan servir alguns esportistes. Han costat uns 40.000 euros però mai es podran fer servir totes de cop. Cal sumar-hi les despeses de la maquinària que processa la informació.\nLa direcció general de Seguretat, que lidera Maite Casado, s'encarrega d'autoritzar el seu ús. Es podran fer servir de forma ordinària per enregistrar imatges durant un dispositiu. A través d'un document, els comandaments de la Brigada Mòbil demanaran quantes en necessiten en funció de les previsions i Casado ho autoritzarà o proposarà que s'activin menys quantitat de dispositius. Fonts d'Interior admeten obertament que en faran servir habitualment entre 10 ó 20 càmeres però mai les 90 en un únic dispositiu. No concreten perquè però són conscients que l'ús de la videovigilància és una qüestió delicada a efectes de protecció de la imatge. L'ex Conseller d'Interior, Felip Puig fins i tot havia plantejat incloure la seva regulació en una Llei d'Ús de l'Espai Públic que no va acabar desenvolupant i que de moment Espadaler manté al calaix.\nLes càmeres subjectives dels antiavalots es podran utilitzar de forma extraordinària sense demanar permís previ si els comandaments creuen que són necessàries en alguna intervenció que es compliqui. Totes les imatges captades s'enviaran després a la Comissió de Control de Dispositius de Videovigilància de Catalunya, encapçalada pel president del TSJC, Miguel Ángel Gimeno, que les haurà de supervisar per certificar la seva validesa legal i que han estat captades seguint els protocols establerts. Els vídeos que no serveixin o no es validin s'acabaran destruint.\nLa BRIMO ja fa servir càmeres des de fa temps en els dispositius: algunes serveixen per controlar la situació des de l'aire, com la que porta l'helicòpter, o les 9 que s'instal.len en alguns punts fixes. En aquests casos, l'autorització la dóna la Comissió de Control de Dispositius de Videovigilància.\nEls antiavalots compten també amb una unitat que enregistra imatges darrera de la línia policial i que després utilitza per identificar possibles sospitosos o violents. Aquesta unitat, que actualment, està integrada a la BRIMO havia format part de la Comissaria d'Informació i es va crear també després de diversos aldarulls greus durant l'etapa de Puig al capdavant d'Interior. A partir de la creació d'aquest grup van començar les detencions dies després dels aldarulls a partir de l'anàlisi de les imatges captades. Va suposar un canvi en la investigació dels delictes de danys o desordres públics.


Els Mossos d’Esquadra detenen un home per abusos a menors a Santa Coloma de Gramenet | La Clau -Revista gratuïta del Maresme\nEls Mossos d’Esquadra detenen un home per abusos a menors a Santa Coloma de Gramenet\nAgents de la Policia de la Generalitat- Mossos d’Esquadra de la Unitat de Investigació de la comissaria de Santa Coloma de Gramenet van detenir, el 5 de febrer, un home de 63 anys, de nacionalitat espanyola i veí de la mateixa localitat per un presumpte delicte d’abusos sexuals.\nEls fets es van produir aproximadament a partir de la segona quinzena del mes de desembre i es van estendre durant el mes de gener.\nEls abusos els van patir tres germans menors d’edat durant aquest temps, sempre es produïen quan estaven sols, de manera de cap d’ells sabia dels abusos que estaven patint els altres.\nVa ser arrel d’un dels episodis que va patir el més gran dels germans el passat dia 29 de gener, i que va decidir explicar-ho als seus pares, quan els altres dos germans més petits van explicar també els episodis que havien viscut amb aquest home.\nEls pares dels menors van comunicar aquests fets als mossos d’esquadra els quals desprès de recollir les declaracions dels menors i realitzar les labors d’investigació corresponents, van procedir a la immediata detenció del presumpte autor.\nLa investigació continua oberta donat que els agents no descarten que puguin aparèixer noves víctimes.\nEl detingut ha passat a disposició judicial davant el jutjat en funcions de guàrdia de Santa Coloma.


Política de cookies | Esportec\nPer què ESPORTEC.NET utilitza cookies?\nESPORTEC.NET utilitza cookies estrictament necessàries i essencials perquè vostè faci servir els nostres llocs web i pugui moure’s lliurement, utilitzar àrees segures, configurar opcions personalitzades, etc. A més a més, utilitza cookies que recullen dades relatives a l’anàlisi d’ús del web. Aquestes s’utilitzen per ajudar a millorar el servei per l’usuari, mesurant l’ús i el rendiment de la pàgina per optimitzar-la i personalitzar-la.\nEls nostres llocs també poden tenir enllaços de xarxes socials (com Facebook o Twitter). ESPORTEC.NET no controla les cookies utilitzades per aquests webs externs. Per a més informació sobre lescookies de les xarxes socials o altres webs aliens, aconsellem que revisi les seves pròpies polítiques de cookies.\nCookies tècniques Les cookies tècniques són aquelles imprescindibles i estrictament necessàries per al funcionament correcte d’un portal web i la utilització de les diferents opcions i serveis que ofereix.\nCookies analítiques Les cookies analítiques són les utilitzades pels nostres portals web per elaborar perfils de navegació i poder conèixer les preferències dels usuaris amb la finalitat de millorar l’oferta de productes i serveis.\nCookies publicitàries / de publicitat Les cookies publicitàries permeten la gestió dels espais publicitaris d’acord amb criteris concrets. Per exemple, la freqüència d’accés, el contingut editat, etc.\nTingui en compte que si rebutja o esborra les cookies de navegació pel web , no podrem mantenir les seves preferències, algunes característiques de les pàgines no estaran operatives, no podrem oferir-li serveis personalitzats i cada vegada que navegui pel nostre web haurem de sol·licitar-li de nou la seva autorització per a l’ús de cookies.\nLes dades recollides en les cookies, es fan servir en webs que no són d’ESPORTEC.NET?\nAlguna de les nostres cookies s’utilitza per generar publicitat en xarxes de tercers o per fer analítiques per a les quals utilitzem eines externes al ESPORTEC.NET. Les cookies emprades són per a ús exclusiu del banc i el seu grup d’empreses, que en cap cas les comercialitza.\nEn ESPORTEC.NET treballem amb proveïdors de confiança que ens ajuden en la gestió i personalització de les nostres pàgines web.\nSi accepta les nostres cookies, ens permet la millora dels webs de ESPORTEC.NET per oferir-li un accés òptim i donar-li un servei més eficaç i personalitzat.\nAmb aquesta política, ESPORTEC.NET demostra el compromís adquirit amb la legislació vigent sobre l’ús de cookies, donant-li informació perquè vostè pugui comprendre quin tipus de cookiesutilitzarem i per què ho fem. Amb això pretenem proporcionar-li transparència en relació a les dades tractades durant la navegació feta des del seu equip en el nostre web.\nSi necessita obtenir més informació sobre la directiva de cookies, si us plau, consulti el Butlletí Oficial de l’Estat publicat el passat 31 de març de 2012 (per a Espanya), en què es transposen les directives en matèria de comunicacions electròniques. També es pot consultar la directiva a Information Commissioner Office (en anglès).\nAddicionalment, pot accedir a uns vídeos didàctics publicats per l’Agència Espanyola de Protecció de Dades en què s’explica, pas a pas, com configurar les opcions de privacitat dels navegadors, les xarxes socials i els sistemes operatius mòbils més comuns, a Vídeos AEPD.


berta's kitchen: Sopar ràpid: Torrades amb alvocat i tomàquet sec\nAhir al vespre tornava al cotxe de passar el cap de setmana fora pensant què podria fer per sopar amb el que hi havia a la nevera i estava molt espessa... Quan vaig arribar a casa vaig veure que quedava mig alvocat en un racó que haviem encetat divendres i que ja començava a estar una mica marronet... La veritat és que no havia sortit gaire bo, era massa dur per fer guacamole o elaborar qualsevol altra cosa interessant.\nAl costat de l'alvocat vaig veure un pot de tomàquet sec en oli que havia comprat feia poc i que estava esperant una bona ocasió per ser encetat.\nAmb aquests dos ingredients vaig fer el sopar:\nVaig torrar 2 llesques de pa i hi vaig passar una mica d'all, després hi vaig posar l'alvocat a rodanxes ben fines i unes tiretes de tomàquet sec. Un rajolinet d'oli verge i unes escates de sal per sobre i ja teniem el sopar preparat:\nVaig provar-ho també sense all i la veritat és que també era molt bo... Si un altre dia aconsegueixo trobar uns alvocats en un punt més òptim de maduració el resultat serà de cine... I si un dia teniu convidats a sopar, traieu unes quantes torradetes d'aquestes i una mica de pernil del bo i prepareu algunes amanides i, sense dedicar-hi molt de temps, tema resolt (i amb nota!).\nPublicat per Berta a 11:18\nEtiquetes de comentaris: convidats, sopar ràpid


Amb idees a la llengua | Relats en català: Relat d'escales\nQuan la nit ha vingut a buscar-me, he encès el llum; però, sense saber-ho, ho he apagat tot. El castell s’ha quedat a les fosques, mancat de la il·luminació natural que poden donar les esperances.\nEscales amunt, escales avall; he navegat a palpentes, tocant tot allò que no veia, sentint tot el que tocava. Finalment, abans del tro, he trobat la teva mà. M’he sentit reconfortat i he respirat profundament. Res no pot donar més caliu que una mà amiga, propera, fiable. No m’ha importat estar dins d’un ambient obscur, la teva mà m’ha servit de guia. El teu anell, que anys enrere brillava tant, el percebia amb la mateixa intensitat que sempre, ben enganxat al dit. La teva pell, arrugada pel pas destructor del temps, s’enganxava a la meva. Hem estat tan units en la penombra que no volia que, sota cap circumstància, tornés a esdevenir clar. Però els pensaments van per un costat i les accions per un altre. Jo t’agafava la mà, respirava tranquil, fins que algú ha obert els llums i he pogut veure com de tu només en quedava una extremitat.\nPètals de roses per terra, com gotes de sang penjant del teu braç; el color morat de la teva pell; l’angoixa del moment. He volgut deixar-te anar, tirar per terra aquells dits erts, separar-me de tu. Però la tristor, la venjança i l’odi de l’assassí no pot alliberar-se mai de la culpa cristiana.\nPublicat per Yves Gerbeau a 12:18\nEtiquetes de comentaris: amor, assasí, culpa, escales, mà, mort, religió, roses, sang, vida\nRelat de venir\nAgraïments d'un Sant Jordi Insensible\nSignatura de llibres, Sant Jordi 2016 -Insensible-...\nInsensible, Sant Jordi 2016\nInsensible, a la venda!\nRelat de grillats\nRelat de banys\nRelat de fàbriques


TAC12 TV - L'Agrupament Escolta i Guia Alverna rep el Premi El Balcó 2019\nL'Agrupament Escolta i Guia Alverna rep el Premi El Balcó 2019\nDilluns, 23 Setembre 2019 10:07\nUn reconeixement pels seus 50 anys fomentant els valors de l’escoltisme entre infants i joves de la ciutat. L'acte, realitzat al Saló de Plens, va recordar a Jordi Cuixart, fet que va propiciar la marxa dels regidors de Ciutadans.\nAbans del primer toc de pregó el Saló de Plens de l’Ajuntament de Tarragona va viure l’acte de lliurament del 42è Premi el Balcó, convocat per Òmnium Cultural del Tarragonès.\nL’entitat guardonada enguany ha estat l’Agrupament Escolta i Guia Alverna. Un reconeixement pels seus 50 anys fomentant els valors de l’escoltisme entre infants i joves de la ciutat.\nMés en aquesta secció: « La Baixada de l'Àliga 2019 El Ball de Dames i Vells 2019 »


Profunditat de camp | Cinema en curs\nFicció - Visionats: Fragments a classe - Paràmetres\nEl dilluns dia 5 de desembre, vam fer la pràctica de rodatge amb la Meritxell tenint en compte un paràmetre. El nostre grup va triar la profunditat de camp. Pensem que és un dels paràmetres més difícils d’entendre. Ens va costar molt triar el lloc on gravar perquè no trobàvem l’entorn adequat: volíem que fos prou ampli i que permetés fer canvis de llum (per canviar el diafragma). Vam filmar tres plans diferents, ens va costar bastant trobar-los perquè no volíem que el canvi de profunditat de camp vingués donat només pel canvi d’òptica. També vam descobrir com canvia la sensació d’un pla amb la llum. Vam haver de fer diferents preses. Per canviar la profunditat de camp vam fer proves canviant l’òptica, el diafragma i la distància d’enfocament.\nPer aconseguir diferent profunditat de camp vam filmar:\nPla 1: Òptica mitja a 22 i diafragma tancat. Molta profunditat de camp.\nPla 2: Òptica 46 (mitja/tele) i diafragma obert al màxim. Menys profunditat de camp.\nPla 3: Òptica 99 (teleobjectiu) i diafragma obert al màxim. Molt poca profunditat de camp.\nEns vam adonar que amb l’òptica de gran angular hi ha més profunditat de camp que amb la de teleobjectiu i amb el diafragma obert n’hi ha menys que quan el tenim tancat. També cal tenir en compte la distància d’enfocament ja que s’hi s’està més a prop hi ha menys profunditat de camp.\nEm va fer molta il·lusió filmar amb la càmera gran, fer de directora quan buscàvem l’enquadrament, també muntar el trípode, fer de script, moure el diafragma per jugar amb la llum, canviar l’anella d’enfocament i l’òptica. Però com sempre em van venir els nervis i la vergonya i va ser quan em va tocar fer la claqueta. Crec que durant la sessió vaig prendre les decisions adequades i assenyades. Berta C.\nEra com estar a dins d’una pel·lícula! Quan em va tocar fer de script era al·lucinant el fet d’anar demanant tantes coses i les frases era com si sortissin de la boca d’un cineasta: Minut d’entrada? Minut de sortida? Com ha anat la presa? La donem per a bona? També em va tocar fer de director i anar dient: Silenci...., càmera...., gravem... era com si tingués un gran poder i quan parlava tothom em feia cas, va ser molt divertit. Àcher\nAl principi estava molt nerviós, no sabia si ho faria bé perquè la càmera tenia tants botons, que no sabia si recordaria perquè servia cada un. Em va agradar fer de director, perquè triava on i com volia filmar el pla. Em vaig sentir un autèntic cineasta!! Biel\nQuan feia claqueta estava nerviós però quan em tocava filmar estava content, la càmera era tant gran!! M’ha agradat estar amb aquest grup, perquè hem treballat bé . Marc\nEl dia cinc al matí estava súper il·lusionada per començar, tenia moltes ganes de practicar amb l’equip de rodatge. Va ser un dia que vaig pensar que el volia aprofitar molt, volia aprendre i que ens sortís tot bé. Va ser una experiència inoblidable!! Nina\nVideo of practica_parametres_profunditat_de_camp\nArticles del taller: Escola de Bordils (Bordils) - Ficció (84)


Podem rectifica i votarà a favor d'investigar el nexe entre González i els GAL al Congrés | NacióDigital\n"Els nostres principis i trajectòria entronquen amb una voluntat clara de la societat basca i també del conjunt de la societat espanyola d'investigar els fets", assegura ara Pablo Echenique\nper NacióDigital , 19 de juny de 2020 a les 18:17 |\nPablo Iglesias i Pablo Echenique, en una imatge d'arxiu | EFE\nPodem rectifica i finalment votarà a favor de la comissió al Congrés per investigar el nexe entre l'expresident del govern espanyol Felipe González i els GAL. Així ho ha anunciat el portaveu de la formació lila, Pablo Echenique, després de 24 hores de xoc intern entre dirigents del partit, especialment els d'Euskadi, i també dels comuns, que ja van advertir aquest dijous que votarien a favor de tot instrument de "transparència".\nEl posicionament erràtic de Podem amb aquesta qüestió deixa al descobert les dificultats per mantenir la coherència un cop es traspassa la porta de la Moncloa per governar de la mà dels socialistes. L'aposta per rebutjar la comissió contrastava amb el discurs impugnatori de Pablo Iglesias quan va retreure al PSOE que tingués tacades les mans de "calç viva".\nLa polèmica es va desfermar des del moment en què Echenique va rebutjar que aquesta comissió demanada per ERC, JxCat, la CUP, Bildu i el BNG fos necessària perquè considerava que "no aportaria res nou". Des d'aleshores, les crítiques externes des dels grups sol·licitants -molts d'ells de la majoria que va permetre la investidura-, s'han anat multiplicant, però també les internes. Podem Euskadi, a les portes d'afrontar les eleccions del 12 de juliol, va emetre un comunicat aquest mateix dijous i també ho van fer els comuns.\nPablo Iglesias ha decidit tallar en sec el xoc i Echenique ha emès una rectificació pública a través de les xarxes socials acompanyada d'un argumentari per justificar el seu posicionament inicial. Si bé justifica el vot afirmatiu per "coherència" en la trajectòria del partit, atribueix la polèmica a la croada de la dreta contra el govern de coalició a la Moncloa i al context electoral a Euskadi.\nPer una banda, el portaveu de Podem argumenta que l'informe de la CIA publicat per La Razón "no aporta res que no se sabés" i està confeccionat a través de retalls de premsa. A més, carrega contra la intenció d'aquest diari de "trencar" el govern de coalició. Per una altra banda, considera que la "maniobra hagués quedat en res" si no fos perquè hi ha eleccions basques i la qüestió interessa els nacionalistes. "Millor parlar del GAL que de Zaldíbar o de l'ingrés mínim vital", ha dit Echenique en clara referència al PNB. Al mateix temps, ha dit, també PP i Vox estan "encantats" de parlar-ne per poder fer referència a ETA.\n"No s'estaria parlant d'això si no hi hagués govern de coalició i eleccions basques", resumeix Echenique, que confirma que, finalment, Podem votarà a favor de la comissió perquè sempre ha defensat que s'ha d'investigar el terrorisme d'Estat: "Els nostres principis i trajectòria entronquen amb una voluntat clara de la societat basca i també del conjunt de la societat espanyola d'investigar els fets".\nEn les hores prèvies a la rectificació, Pili Zabala, germana d'una víctima dels GAL, diputada al Congrés i que va ser candidata per Podem a les eleccions basques del 2016, ha manifestat a Iglesias la seva "decepció, inquietud, preocupació i menyspreu" per la decisió inicial del partit de rebutjar la comissió. En Comú Podem, per la seva banda, va anunciar en un comunicat que estarien "al costat de la transparència en les iniciatives que tractin d'esclarir la veritat" sobre uns fets tan greus com el terrorisme d'Estat.\nPolítica, Felipe González, investigació, comissió, rebutja, Podem, comuns, En Comú Podem, Pablo Iglesias, GAL\nAl no ser, catalans, no han de témer res\nPer Anònim el 20 de juny de 2020 a les 09:59\nHauran rebut garanties que, de fer-se la investigació, acabarà en paper mullat, com la investigació al rei, al Castor, i tot el què faci tuf de feixisme, que per alguna cosa hi ha els poders de l'Estat pel mig


Pasqual Maragall ha aprofitat el consell nacional extraordinari del PSC per treure la pols a una antiga idea: separar-se del PSOE al Congrés i tenir grup parlamentari propi. D'aquesta manera es rescataria la fórmula que seguien els socialistes fins fa vint anys, quan es van integrar en un sol grup per poder plantar cara a la dreta. Les propostes que Maragall ha fet extensives als dirigents socialistes també n'incloïen una altra: traslladar l'esperit de l'Entesa Catalana de Progrés al Congrés, això sí, sense ERC i ICV.\n20/06/2004 - 00.00 Actualitzat 21/06/2004 - 06.41\nEl Partit dels Socialistes de Catalunya ha celebrat al matí un consell nacional extraordinari per analitzar el període electoral que s'ha tancat amb les últimes eleccions europees. Més enllà de les valoracions que en fan els líders, el que ha transcendit més ha estat el missatge del seu president, Pasqual Maragall, reclamant que al Congrés dels Diputats hi hagi un grup parlamentari propi per al PSC, independent del PSOE. Maragall avala aquesta reivindicació pel fet que "nosaltres (el PSC) servim el projecte socialista català i el projecte socialista espanyol creant aquest grup propi". Des de la independència respecte al PSOE es rescataria la fórmula que van mantenir els socialistes fins fa vint anys, quan la pressió de la dreta va fer recomanable crear un grup sòlid al voltant de Felipe González que va motivar la integració dels socialistes catalans en un sol grup al Congrés. D'aquesta decisió, Maragall ha reconegut que se n'ha penedit moltes vegades. Últimament el grup parlamentari del PSC al Congrés era una reclamació que ha anat prenent força, tant des de l'oposició, que ho reivindicava per coherència, com també des de les files socialistes. Malentès amb l'Entesa La proposta que ha explicat el líder socialista no descarta també traslladar al Parlament espanyol l'Entesa Catalana de Progrés, que aplega PSC-Ciutadans pel Canvi, ERC i ICV-EUiA, i que ja funciona al Senat. Però després de despenjar-se amb aquestes paraules el portaveu d'ERC, Joan Ridao, ha rebutjat la proposta de Pasqual Maragall sobre l'Entesa, i ha alertat de les "possibles temptacions hegemòniques" del PSC de voler "liderar" a Catalunya l'espai de l'esquerra. El tema no ha acabat aquí perquè a la tarda el PSC ha emès un comunicat puntualitzant que la seva voluntat de traslladar al Congrés l'"esperit" de l'Entesa Catalana de Progrés no passa, en cap cas, per crear un grup comú amb ERC i ICV al marge del PSOE.


Comencem el projecte de “La música” a P3A – Web Isabel de Villena\nComencem el projecte de “La música” a P3A\nPublished on 22/02/2018 10/10/2018 By Dani Ponsico\nEls nens i les nenes de P3A aquest trimestre estem fent el projecte de “La música” i durant aquests últims dies hem rebut dues visites molt importants. La setmana passada van venir la Sara i en Joan, tiets d’en Julen, que ens van cantar cançons amb l’acompanyament de la guitarra i ens van fer saber que la nostra veu és un instrument més del que cal tenir molta cura. Aquesta setmana també hem rebut a en Xavi i a en Nil, pare i germà de la Carlota, que ens han ensenyat com són, com sonen i com s’han de tocar alguns dels instruments d’una banda de rock.\nHem gaudit molt amb tots ells i hem après un munt de coses interessants. Moltíssimes gràcies!\nTagged with: Música, P3, Projectes


El Club Nàutic Sitges organitza el Trofeu Regularitat\nTots els diumenges de l’any, el Club Nàutic de Sitges organitza una regata al migdia pels navegants de vela lleugera: majoritàriament patí de vela i catamarans.\nGràcies a aquesta regata que es porta realitzant regularment des del 2001 –creada per qui va ser comodor del Club, Armand Martínez–, els navegants del Nàutic han assolit una gran experiència i nivell de navegació que ha permès donar a conèixer el nom del nostre poble arreu de l’Estat i d’Europa, com el lloc amb una de les flotes més important de patí de vela, patí junior i catamarà.\nLa regata consta d’un recorregut format per tres boies disposades en forma de triangle equilàter, i dues d’elles alineades amb el vent a una distància aproximada d’una milla nàutica. El recorregut pels patins es cenyida, llarg, llarg, cenyida, empopada i cenyida, mentre que els catamarans realitzen dos sobrevents-sotavents.\nEls guanyadors finals del trofeu són els que millor resultats acumulen al llarg de l’any, però el format de competició premia als que més diumenges participen. Amb això el Nàutic potencia l’esport de base realitzat de forma continuada al llarg de l’any i fa que els regatistes del Club pugin seguir amb la seva preparació per a les regates estatals i internacionals.


Els escarnis d'Hisenda - Diari de Girona\nEls escarnis d'Hisenda\n""Els rics de veritat no paguen impostos"", va afirmar Montoro quan era secretari d'Estat"\nanxel vence 16.10.2015 | 10:21\nCinc mil pecadors fiscals seran sotmesos a escarni per Hisenda, que farà públics els seus noms i les quantitats que deuen al Fisc en una llista negra de morosos. La idea sembla inspirada en els sambenitos que la Inquisició penjava als heretges amb el propòsit de divulgar els seus pecats i ficar la por al cos a la resta de la població cristiana. Amb gran èxit, tot s'ha de dir.\nSi el Sant Ofici era el braç eclesiàstic del poder, l'Agència Tributària bé podria ser avui la mà armada de l'Estat en la seva lluita contra aquells contribuents que es resisteixen a desembutxacar en temps i forma. Sobre ells, com passava amb els heretges de l'Edat mitjana, es farà caure el pes de la infàmia. La túnica del sambenito serà substituïda ara per un llistat públic amb els noms dels excomunicats que gosen desafiar Hisenda; però el propòsit és més o menys el mateix.\nDe moment, la llista de condemnats a estar en boca de tothom es limita als que deguin més d'un milió d'euros, que és quantitat a partir de la qual un ja pot permetre's certs alleujaments. Es desconeix, però, si l'índex de morosos s'esten?drà posteriorment o no als deutors de quantitats de menor quantia. Potser tot depengui de l'èxit o fracàs d'aquesta primera tanda de sambenitos que les autoritats fiscals penjaran als seus deutors de classe Premium.\nL'amenaça podria fer que s'estengués el pànic entre la població, tenint en compte que Hisenda té fama de ser l'únic organisme públic que realment funciona. La seva eficàcia en l'art de recaptar certifica l'exactitud de l'adagi de Benjamin Franklin, segons el qual l'única cosa certa en aquesta vida són la mort i els impostos. Aquí tenim per demostrar-ho el cas d'Al Capone, famós gàngster que va eludir totes les persecucions policials fins caure, inevitablement, en les urpes del Fisc.\nNingú escapa al llarg braç d'Hisenda, llevat dels que tenen diners de veritat i poden portar-los a paradisos fiscals o acollir-se legalment als beneficis d'una SICAV.\nAixò ho va constatar fa ja gairebé dues dècades l'actual ministre Cristóbal Montoro, quan era secretari d'Estat d'Economia. "Els rics de veritat no paguen impostos", va afirmar llavors Montoro. I potser per carregar-se de raons, el cap d'Hisenda no ha dubtat a beneficiar amb una generosa amnistia els milionaris amb compte a Suïssa que van accedir a repatriar a Espanya els seus diners exiliats. Val a dir que aquesta discriminació positiva a favor dels rics com Déu mana havia estat practicada també per anteriors governs, algun d'ells socialdemòcrata.\nConscient potser d'aquestes limitacions a l'hora d'aconseguir que els més opulents paguin el que han de pagar, Hisenda s'ha llançat ara a la persecució del contribuent infidel -o merament tardà- per mitjà de la vella tècnica del sambenito que fa centenars d'anys va popularitzar la Inquisició .\nEncara no s'ha arribat, és cert, a l'extrem de passejar els morosos en les seves obligacions fiscals coberts amb una túnica en què, per exemple, es llegeixi: "Aquest contribuent deu 1.200.000 euros a Hisenda, que som tots". Més misericordiós que el Sant Ofici, el ministre Montoro es conforma a posar a la picota els noms -ja que no els caps- dels pecadors que té en la seva llista. Per ara.


El Port de Barcelona supera el milió de contenidors durant el primer semestre - Club Cecot Internacionalització\nEl Port de Barcelona supera el milió de contenidors durant el primer semestre\nClub Cecot InternacionalitzacióNovetatsEl Port de Barcelona supera el milió de contenidors durant el primer semestre\n10 de juliol de 2016 29 de juliol de 2016 / Per Club Cecot Inter. / Novetats/\tport de barcelona/\t0 Comentaris\nL’entitat registra uns resultats econòmics molt positius, amb un 30% més de beneficis i un 14% més de cash flow.\nDurant els sis primers mesos de l’any el Port de Barcelona ha superat el milió de TEU (un TEU equival a un contenidor de 20 peus), una xifra que suposa un creixement del 13% respecte al mateix període de l’any passat. El tràfic de contenidors, un segment d’activitat estratègic per al Port i molt vinculat a l’economia de l’entorn, ha crescut en tots els tipus d’operativa. En l’apartat de comerç exterior destaca l’impuls de les importacions (264.624 TEU, +11%), encara que en termes absoluts les exportacions segueixen tenint més pes (323.580 TEU, + 4%). Els tràfics de cabotatge amb les Illes Balears i Canàries han registrat creixements del 13%, mentre que el transbordament (contenidors que són descarregats temporalment per tornar-se a embarcar cap a la seva destinació final) ha experimentat una important recuperació, amb un creixement superior al 20%. Cal destacar que els contenidors d’exportació superen en un 54% el màxim d’abans de la crisi.\nPer països, la Xina es manté com el principal soci comercial del Port de Barcelona, amb un increment del 10% en els intercanvis amb el recinte català. El 23,5% de tots els contenidors que passen pel Port tenen el gegant asiàtic com a origen o destinació. Altres mercats que han mostrat un important dinamisme en les seves relacions comercials amb la capital catalana han estat els Estats Units (+8%), la Unió dels Emirats Àrabs (+28%), l’Índia (+19%) i Mèxic (+7%).\nPel que fa al tràfic total (que inclou totes les modalitats de càrrega), durant el primer semestre de l’any el Port de Barcelona ha gestionat 24,2 milions de tones, un 4% més que el mateix període de 2015.\nImpuls dels vehicles d’importació\nFins al mes de juny les terminals del Port han transportat un total de 477.202 vehicles, amb un creixement del 6%. El gruix d’aquesta xifra (398.362 unitats) són de comerç exterior, un apartat on destaquen les exportacions (amb 240.000 vehicles) i les importacions, que tot i sumar un volum menor (102.510 unitats), han crescut a un ritme del 16,5%.\nPel que fa a la mercaderia transportada a granel, els líquids s’han mantingut pràcticament estables respecte a l’any passat, amb un total de 6 milions de tones. Destaca l’evolució experimentada pel gasoil, que s’ha incrementat un 50%. D’altra banda, els sòlids a granel han sumat 2,2 milions de tones, resultat que suposa un augment del 5%. Els productes que han tingut una millor evolució són els cereals i farines (+48%) i els pinsos i farratges (+32%).\nDurant el període, les autopistes del mar han transportat més de 68.000 unitats de transport intermodal (UTI, que equivalen a un camió, plataforma o remolc). Aquestes línies mixtes (de càrrega rodada i passatge) que connecten Barcelona amb diferents destinacions d’Itàlia i del nord d’Àfrica, han desviat una xifra idèntica de camions de les carreteres al mode marítim, més eficient en termes econòmics i mediambientals.\nPel que fa al moviment de passatgers, durant els sis primers mesos de l’any han fet servir el Port de Barcelona prop d’1,5 milions de viatgers, tant de ferris de línia regular com de creuers. Els passatgers de ferris (que connecten la capital catalana amb les illes Balears, Itàlia i el Nord d’Àfrica) han crescut un 12%.\nLa xifra total de creueristes (més d’un milió de persones) s’ha mantingut pràcticament estable respecte a 2015, tot i que s’ha produït un increment significatiu (+15%) dels passatgers de port base (aquells que inicien i finalitzen el seu itinerari al Port de Barcelona i que suposen, per tant, una major aportació econòmica a la ciutat).\nDurant el primer semestre de l’any el Port de Barcelona ha registrat un import net de la xifra de negoci de 76,1 milions d’euros, amb un augment de l’1% respecte al mateix període de 2015. El benefici net d’aquests 6 primers mesos de l’any s’ha situat en 19,1 milions d’euros, un 30% més respecte dels 14,7 milions de benefici del mateix període de l’exercici anterior. Aquest increment està relacionat amb una disminució del 60% de les despeses financeres per diverses raons, com ara la cancel·lació anticipada del préstec amb el Banc Europeu d’Inversions (BEI) per valor de 47,5 milions i la reducció del tipus d’interès variable aplicats a la resta de préstecs subscrits amb el BEI.\nQuant a la generació de recursos, el cash flow operatiu del semestre suma 43,2 milions d’euros, xifra que suposa un augment del 16%.\nEn el següent enllaç es poden consultar les dades corresponents al 1r semestre del 2016 presentades en el curs d’una roda de premsa convocada per l’autoritat portuària : Port de Barcelona, 1r semestre de 2016


Elefant Trompeta » » Llapis i… acció! Roser Capdevila dibuixa\nLlapis i… acció! Roser Capdevila dibuixa\nSota un títol com aquest podeu descobrir a la primera planta del Palau Robert una exposició sobre la vida i obra de la Roser Capdevila, la més que reconeguda mare de les famossíssimes Tres Bessones. Però no ens enganyem, la seva obra va molt més enllà que la de donar-li vida a aquestes tres entremeliades, i és que a les seves esquenes hi ha un total de 300 títols, les seves obres han estat traduïdes a un munt d’idiomes i ha publicat per editorials d’arreu del món. L’exposició fa un recorregut a través de la seva bibliografia i ens ensenya els seus contes més importants.\nLa mostra la podeu trobar des del 8 d’Octubre fins al 27 d’Abril del 2014, i jo la veritat és que ja tinc moltíssimes ganes de poder-hi anar. I és que l’obra d’algú com ella és d’admirar per tots aquells que ens agrada el món dels infants i de la literatura infantil; així com per aquells que ens hem criat llegint les seves històries sobre Les Tres Bessones i ens hem passat estones i estones mortes buscant els tres ratolins entre cadascuna de les seves planes.\nL’exposició està dividida en diversos espais: Apunts d’infantesa; Neix una il·lustradora; Dibuixant i bona lletra; Una experiència de conte; Un personatge, un retrat; Contes dins de contes; Dibuixos que es mouen; Hola a tothom; De portes endins; S’alça el teló, i El Cabaret.\nMés articles: « El Trompeta recomana… CONTES DE CULTURES (III) Els orígens de… LA CASTANYADA »


El Viladecans atura el Manresa - Regió7 :: El Diari de la Catalunya Central\nEl Viladecans atura el Manresa\nEls manresans no tenen premi pel seu millor joc a la represa i encaixen la primera derrota a domicili\njas 11.02.2019 | 00:15\nEl Manresa no va tenir encert de cara a porteria malgrat jugar millor que el Viladecans jas\nEl Manresa no va tenir encert de cara a porteria malgrat jugar millor que el Viladecans\nEs preveia un partit complicat per al Manresa, i així va ser. El Viladecans, un dels equips més forts com a local de la categoria, rebia un Manresa ferm en les seves visites, sense conèixer la derrota lluny del Congost. Ahir, però, les estadístiques van afavorir els del Baix Llobregat, que van guanyar el vuitè enfrontament al seu ter-reny de joc. Per contra, els manresans perdien el primer enfrontament de la temporada a domicili. Malgrat el 3 a 1 final, el Manresa sempre va tenir la iniciativa, sobretot a la represa, però la seva millor proposta de joc no va tenir premi en forma de gols.\nDes del primer moment, el Manresa va manar al mig del camp davant un Viladecans reservat al darrera i que esperava a tenir accions a pilota parada, ben treballades. El domini encara va créixer després que els locals marquesin al minut 18. Ricki va col·locar la pilota amb el cap lluny del domini de Pol Busquets després que un company seu pentinés una servei de banda.\nEl Manresa tenia la pilota, però amb moltes dificultats per arribar a la porteria defensada per Jaime. Tant va ser així que al primer temps no es va registrar cap rematada de perill favorable als manresans. Quan semblava que l'1 a 0 seria el resultat del descans, en el descompte, gerra d'aigua freda per als d'Andreu Peralta amb el segon gol del Viladecans. Va ser en una falta lateral penjada a l'àrea manresana. La pilota va quedar morta als peus de Miguel, que va afusellar a plaer la porteria de Pol Busquets.\nMalgrat el 2 a 0, el Manresa va sortir encara més dominador a la represa, però amb més futbol, buscant la porteria amb més verticalitat i amb més agressivitat. Una falta de Manel Sala va estar a punt de ser aprofitada per Bernat per fer el 2 a 1, però la rematada va anar a fora per ben poc. Era el minut 49, i al 51 era Sergi Soler qui tenia la seva oportunitat, però el porter local Jaume va intervenir amb una gran aturada. Manel Sala sí que va estar encertat i va marcar el 2 a 1, al minut 56, amb un llançament inapel·lable al pal contrari, en fer un gran control orientat després d'un centre xut d'Alsina. A partir d'aleshores, el Manresa va intensificar el seu domini, però la d'ahir no va ser la millor tarda pel que fa a l'encert ofensiu del Manresa, en clar contrast amb el bon joc que feien els seus jugadors. I amb els manresans abocats a l'atac, ja en el descompte, Dani Matallín va culminar una acció de contracop del Viladecans per fer el que seria el 3 a 1 definitiu.\nEl proper diumenge, el Manresa rebrà la visita del perillós Vilanova al Congost (12 h).\nEls del Baix Llobregat, els beneficiats de la jornada. Esports


Oberta la convocatòria de l'11è Festival d'Enceses d'Artesa de Lleida - Tornaveu\nL'Agrupació del Bestiari Festiu i Popular finançarà els Premis Griu\nDimecres, 24 d'abril de 2019 16:05h\nMoment de l'actuació dels Diables Cagarrieres de Cambrils en el 10è Festival d'Enceses d'Artesa de Lleida | Diables Cagarrieres\nJa és tradicional que l'associació El Griu aprofiti la diada de Sant Jordi per a convocar el Festival d'Enceses d'Artesa de Lleida, considerat el més important sobre bestiari de foc dels Països Catalans. Totes les colles que desitgin participar en el concurs, que tindrà lloc el 6 de juliol al municipi del Segrià, poden presentar candidatura fins al 23 de maig (inclòs) enviant la fitxa d'inscripció al correu secretaria.festival.enceses@gmail.com.\nEn les hores prèvies al festival, l'organització convoca anualment una plantada de les bèsties que participaran en el concurs. Enguany, la 14a Trobada del Bestiari Festiu i Popular de Catalunya també servirà per a celebrar el 10è aniversari de la colla infantils els Diablons d'Artesa de Lleida, planter d'El Griu.\nD'entre totes les candidatures presentades al Festival d'Enceses, el jurat n'escollirà cinc segons els següents criteris: posada plàstica de l'encesa, ball de protocol i escenificació, colors, tipus de pirotècnia i durada de l'encesa. Les colles seleccionades competiran a la plaça major d'Artesa de Lleida en un triple ronda de participació. Entre altres aspectes, es valorarà la capacitat de realitzar un ball de protocol per part de les colles participants, que podran estar conformades per un màxim de 30 persones (músics inclosos).\nCom a novetat d'aquesta edició, l'Agrupació del Bestiari Festiu i Popular de Catalunya finançarà els Premis Griu, consistent en 1.300€, 1.100 i 900€ respectivament pels tres primers classificats. Les dues colles restants també veuran reconeguda la seva participació al festival amb el lliurament de 700€.\nPodeu consultar les bases del Festival d'Enceses del Bestiari de Catalunya en el següent enllaç.


L'actor malgratenc David Verdaguer aconsegueix un dels guardons dels Premi Gaudí amb "10.000 Kms" - maresme360 - Portal de notícies de la comarca del Maresme\nInicioUncategorisedL’actor malgratenc David Verdaguer aconsegueix un dels guardons dels Premi Gaudí amb “10.000 Kms”\nL’actor de Malgrat de Mar David Verdaguer ha aconseguit el guardó dels Premis Gaudí com a millor artista masculí per la seva interpretació a la pel·lícula “10.000 Kms”. El film, dirigit per Carlos Marqués-Marcet, ha obtingut cinc dels vuit premis als que optava i ha estat la cinta triomfadora de la gala d’entrega dels Premis Gaudí d’enguany -que s’ha celebrat aquest diumenge al vespre- juntament amb “El Niño”, la pel·lícula que més premis s’ha endut.\nL’argument de “10.000 Kms” gira entorn a una relació d’una parella que viu separada per una distància de 10.000 quilòmetres. La pel·lícula també ha obtingut el guardó de millor pel·lícula en llengua no catalana i el de millor guió. El seu director ha guanyat també el premi a millor director i la protagonista Natalia Tena ha obtingut el premi com a millor artista femenina.


Els 8.709 milions d'euros suposen un augment del 3,1% respecte el mateix mes del 2016\nper Europa Press 25 d’abril de 2017 10:00\nLa Seguretat Social ha destinat en el present mes d'abril la xifra rècord de 8.709 milions d'euros al pagament de les pensions contributives, un 3,1% més que en el mateix mes de 2016, segons dades publicades aquest dimarts pel Ministeri d'Ocupació i Seguretat Social.\nLa despesa global del conjunt de pensions va arribar a superar el 8% interanual en l'avantsala de la crisi (2008). Després de 14 mesos pujant a taxes interanuals inferiors al 3%, ja són dotze els mesos consecutius en els quals s'ha tornat a superar aquesta xifra. La taxa d'abril és lleugerament superior a la de març (3,04%).\nEl nombre de pensions ha avançat a l'abril un 1,2% respecte el mateix mes de 2016, fins a un total de 9.490.771 pensions, nou màxim del sistema. Encara que la taxa de creixement interanual d'abril no és de les més altes dins de la sèrie històrica de l'última dècada, amb ella ja s'acumulen 15 mesos consecutius de creixements superiors a l'1%.\nLa pensió mitjana de jubilació s'ha situat a l'inici del present mes en 1.060,09 euros mensuals, un 2,04% més que a l'abril del 2016.\nPer la seva banda, la pensió mitjana del sistema, que comprèn les diferents classes de pensió (jubilació, incapacitat permanent, viduïtat, orfandat i a favor de familiars) s'ha situat aquest mes en 917,71 euros, la qual cosa suposa un augment interanual de l'1,9%.


Xisco Arrom elegit com a Secretari General de l’Agrupació Socialista de Lloret – SocialistesdMca\nL’Agrupació Socialista de Lloret ha elegit la nova comissió executiva en una assemblea a la qual ha assistit la Secretària General de la Federació Socialista de Mallorca, Catalina Cladera\nL’Agrupació Socialista de Lloret ha celebrat la seva assemblea local on s’ha elegit a la nova comissió executiva local i on Xisco Arrom ha sortit elegit com a Secretari General de l’Agrupació. La Secretària General de la Federació Socialista, Catalina Cladera, ha estat present a l’assemblea per donar suport a Xisco Arrom i a la nova comissió executiva.\nEl Secretari General de l’Agrupació, Xisco Arrom, ha comentat que “és un dia important per la nostra Agrupació. Després de quasi 8 anys, deixam d’estar en Gestora i podem constituir Agrupació. Vull donar les gràcies a cada un dels membres de l’executiva per haver confiat en jo i per tot el suport que m’han donat. També vull donar les gràcies al PSIB-PSOE i a la Federació Socialista de Mallorca per seguir confiant en nosaltres”.\nArrom ha explicat els objectius de l’Agrupació per als pròxims mesos “ara, volem créixer i consolidar l’Agrupació incorporant gent nova, especialment joves. A més, volem que tothom aporti les seves opinions i es senti important dins l’Agrupació. Prepararem una bona candidatura i un programa electoral pensant sobretot amb la gent de Lloret. Volem fer-nos més presents dins el teixit associatiu del poble i en general a tot el que es faci al poble”.\nAixí, la Comissió Executiva Socialista de Lloret queda de la següent manera: Xisco Arrom Tomàs com a Secretari General; Sofia Alonso Bigler com a Secretària d’Organització; Joan Nicolau Martínez com a Secretari de Política Municipal.\nAnterior\tEls Socialistes d’Andratx mostren la seva solidaritat amb el poble d’Ucraïna\nPròxim\tEls Socialistes de Santanyí elegeixen a Vega Oreja com a Secretària General de l’Agrupació


Gr�cies per venir. A continuaci� et demanem que responguis a una s�rie de preguntes, que ens permetran con�ixer millor alguns aspectes importants sobre el teu consum de tabac, o de tabac i c�nnabis, i tamb� altres q�estions b�siques per saber si el programa PASSO DE FUMAR �s apropiat per a tu.\nEl q�estionari que et passem tot seguit no �s an�nim perqu� necessitem con�ixer el teu perfil com a possible participant al programa, i en cas que hi participis, podrem adequar-lo al m�xim a les teves necessitats.\nPer� s� que et garantim que tota la informaci� que proporcionis �s absolutament confidencial, nom�s el teu terapeuta tindr� acc�s a aquestes dades, i nom�s les utilitzar� amb la finalitat de donar-te suport per deixar de fumar.\nLa majoria de preguntes permeten esbrinar les teves opinions i conductes envers el tabac i el c�nnabis, i per tant, no hi ha respostes bones ni dolentes.\n�s molt important que responguis amb la m�xima sinceritat possible per tal que el programa s�adapti al m�xim a les teves caracter�stiques i necessitats.\nGr�cies de nou pel teu inter�s. Desitgem que puguis deixar de fumar com abans millor. La teva salut, la teva qualitat de vida i la teva butxaca t�ho agrairan!\nI. I.\tAlgunes dades personals\n1. Indica el nom:\n2 ...i cognoms:\n3. Quin dia vas n�ixer? dd-mm-aaaa 4. Sexe: HD\n5. Quin �s el nom del teu\ncol�legi o universitat?\n6. Quin curs fas? 1r batxillerat 2n batxillerat 1r cicle formatiu 2n cicle formatiu 1r universitat 2n universitat 3r universitat 4t universitat 5� universitat\n7. Quina especialitat de batxillerat, cicle formatiu o carrera universit�ria fas?\n8. Quina �s l�adre�a completa de casa teva?\nN�m. Pis Porta\n9. Codi postal 10. Ciutat\ntel�fon de casa teva\n12. Indica el n�mero de\n13. Indica la teva adre�a de\nSer� tamb� el teu nom d�usuari per accedir al programa\n14. Tria una contrasenya per accedir al programa\nQue tingui un m�nim de vuit car�cters\n15. Repeteix la contrasenya\n16. En aquest moment Consumeixes nom�s tabac\nConsumeixes tabac i c�nnabis\n17. Fas alguna activitat\nf�sica, algun esport? No en faig cap\nS�, de manera l�dica\nS�, de competici�\n18. Indica�n el nombre d�\n19. Qui conviu amb tu a casa teva? Pare\nAltres Qui (avis, amics...)?\n20. Quin �s el consum de tabac del teu pare i de la teva mare? (marca la resposta per a cada un d�ells)\nDiari Setmanal Ocasional Mai No en t� No ho sap\n21. Consumeixen tabac els membres de la teva fam�lia amb qui convius que anomenem tot seguit? (marca la resposta per a cada un d�ells)\nS� No No ho sap\nGermans (encara que nom�s en tinguis un)\n22. Consumeixen tabac...?\nTots Gaireb� tots Alguns Pocs Cap No ho sap\nEls teus companys de classe\n23. Consumeixen c�nnabis els membres de la teva fam�lia amb qui convius que t�anomenem a continuaci�? (marca la resposta per a cada un d�ells)\nEls teus pares (tots dos o nom�s un dels dos)\nII. Dades sobre el teu consum\nA continuaci� trobar�s una s�rie d�opinions i preguntes centrades en el consum de tabac i en deixar de fumar, sobre les quals ens agradaria saber la teva opini�.\nDigues la teva opini� sobre les preguntes seg�ents (marca la resposta per a cada una de les frases).\nSegur que no Em sembla que no Em sembla que s� Segur que s� No ho s�\n1. Estar-se en una habitaci� plena de fum de tabac �s dolent per a la salut, encara que no fumis\n2. El tabac pot causar impot�ncia\n3.\tFumar regularment provoca l�envelliment prematur de la pell\n4.\tFumar ajuda a aprimar-se\n5.\tQuan es deixa de fumar no s�ha de tastar ni una sola cigarreta m�s\n6.\tQuan es deixa de fumar es recupera part de l�esperan�a de vida perduda\n7.\tDeixar de fumar nom�s �s un problema de voluntat\n8.\tQuan es deixa de fumar es produeix un augment de pes\n9.\tQuan es deixa de fumar despr�s d�haver fumat durant anys, �s possible fumar-se una cigarreta de tant en tant\nExpressa el teu grau d�acord o desacord en les afirmacions seg�ents (marca la resposta per a cada una de les frases)\n10. Els joves fumen perqu�...\nTotalment d'acord For�a d�acord Ni d'acord ni en desacord For�a d�acord Totalment en desacord\na.\t�s una cosa que els agrada i est� prohibida\nb.\tVolen tastar-lo o tenir una experi�ncia m�s\nc.\tVolen i els d�na la gana\nd.\tLa majoria de gent fuma i aix� fa que tu tamb� fumis\ne.\tSi els agrada un actor o cantant i fuma, faran el mateix\nTotalment d'acord For�a d�acord Ni d�acord ni en desacord For�a d�acord Totalment en desacord\n11.\tQue fumis o no fumis dep�n del teu car�cter, de com de fort ets\n12.\tSi deixo de fumar...\na.\tRespirar� millor\nb.\tGuanyar� pes\nd.\tFar� m�s bona olor\n13.\tUn cop enganxat costa deixar-ho\n14.\tPer deixar de fumar cal venir a totes les sessions del taller\n15.\tPer deixar de fumar seguir� totes les recomanacions del taller\nSenyala fins a quin punt et sents capa� de fer el seg�ent (marca la resposta per a cada una de les frases).\nTotalment capa� For�a capa� Indec�s For�a incapa� Totalment incapa�\n16.\tNo demanar cap cigarreta\n17.\tNo comprar tabac\n18.\tNo aconseguir tabac\n19.\tMantenir la voluntat per estar-te de fumar\n20.\tEstar en un bar, cafeteria o discoteca sense fumar\n21.\tSortir a la tarda o a la nit i no fumar\n22.\tNo fumar entre setmana\n23.\tNo fumar el cap de setmana\n24.\tSi t�ofereixen una cigarreta...\na.\tDir que no a un amic\nb.\tDir que no a la parella\nc.\tDir que no si alguns amics del grup fumen\nd.\tNo caure en la temptaci� de fumar\n25.\tDeixar de fumar amb xiclets\n26.\tDeixar de fumar sense ajuda\n27.\tDeixar de fumar de cop\n28.\tVenir a totes les sessions del programa\n29.\tSeguir les recomanacions que ens donin al programa\n30. Amb quina freq��ncia fumes Mensualment\nNombre de cigarretes:\n31. Fumes els dies laborables? S�\nNombre de cigarretes di�ries:\n32. Fumes els caps de setmana i els festius? S�\n33. A quina edat vas comen�ar a fumar? Als anys.\n34. Quina marca de cigarretes fumes? Acostumo a fumar cigarretes de la marca\n35. Quina quantitat de la cigarreta et fumes habitualment? Tota\n36.Has intentat deixar de fumar alguna vegada? S�\n37. Quants intents han durat m�s d�un dia? intents\n38. Quina �s la data de l��ltima vegada que vas intentar-ho? dd-mm-aaaa\n39. Quants dies et vas estar sense fumar? ? dies\n40. Et planteges deixar de fumar actualment?\n1.\tEstic disposat a deixar de fumar tabac i c�nnabis, si s�escau, en les pr�ximes setmanes\n2.\tAra no estic preparat per comen�ar un programa per deixar de fumar tabac i c�nnabis, si s�escau, per� m�agradaria intentar-ho d�aqu� a 6-12 mesos (quan comenci el pr�xim curs\n3.\tNo vull deixar de fumar tabac i c�nnabis, si s�escau, a curt termini, per� m�agradaria tenir informaci� per poder intentar-ho en el futur\n4.\tNo vull deixar de fumar\n41. Has tastat el c�nnabis (porros)? 1.\tNo l'he tastat mai\n2.\tL'he tastat\n42. Si has tastat el c�nnabis,\nquan va ser l��ltima vegada? 1.\tAlguna vegada a la vida\n2.\tEls �ltims 12 mesos\n3.\tEls �ltims 30 dies\n43. Si actualment fumes c�nnabis,\namb quina freq��ncia ho fas? Ocasionalment\nIndica el nombre de porros:\n44. A quina edat vas comen�ar a fumar c�nnabis? Als anys\n45. Quin tipus de porros fumes? Porros de marihuana, sense tabac\nPorros de haixix\nIndistintament, porros de marihuana i haixix\nIII. La teva motivaci� per deixar-ho\nLes preguntes que hi ha tot seguit valoren la teva motivaci� per deixar de fumar.\n1. Sents la necessitat de deixar de fumar? No la sento\n2. T�agradaria deixar de fumar si poguessis fer-ho amb facilitat? No\n3. Quin inter�s tens a deixar de fumar? Cap ni un\n4. Intentar�s deixar de fumar completament les pr�ximes 2-3 setmanes? Definitivament no\nEm penso que s�\n5. Penses que fumar�s d�aqu� a 6 mesos Definitivament no fumar�\nEm penso que s� que fumar�\nSegurament s� que fumar�\nDefinitivament s� que fumar�\n6. Vinc al grup de manera espont�nia, per decisi� personal\n7. Vinc al grup perqu� m�ho ha aconsellat un metge, professor, etc.\n8. Vinc al grup perqu� m�ho ha aconsellat la fam�lia\n9. Ja fa m�s d�una setmana que he deixat de fumar\n10. Actualment tinc problemes en la meva activitat\n11. Actualment en l��mbit familiar tot rutlla\n12. Em vull alliberar d�aquesta depend�ncia\n13. Faig esport o tinc intenci� de fer-ne\n14. Tindr� millor forma f�sica\n15. Cuidar� el meu aspecte f�sic\n16. Actualment tinc bona moral\n17. Acostumo a aconseguir el que em proposo\n18. Tinc un car�cter m�s aviat tranqui\n19. Tinc un pes normalment estable\n20. Tindr� una millor qualitat de vida\nA continuaci�, et fem algunes preguntes sobre la depend�ncia que tens amb el tabac.\n21. Has notat alguna vegada s�mptomes clars d�abstin�ncia del tabac? No\n22. Fins a quin punt et sents f�sicament o mentalment addicte al tabac? Gens addicte\nUna mica addicte\n23. Amb quina freq��ncia has sentit la necessitat d�una cigarreta? Mai\n24. Trobes dif�cil no fumar en llocs on normalment est� prohibit?? (al cinema o al teatre, o a casa teva, si els pares no saben que fumes) Gens dif�cil\nNo ho s�\nUna mica dif�cil\n25. En els �ltims 3 mesos, has intentat seriosament deixar de fumar de manera definitiva? S�, ho vaig deixar del tot i no fumo des d�aleshores\nHo vaig intentar per� no me�n vaig sortir\nMai no he intentat deixar de fumar\n26. Fumes cigarretes actualment perqu� �s dur deixar-ho? No\nNo ho s�, perqu� no ho he intentat mai\nFumo molt poc\nAmb quina freq��ncia has experimentat el seg�ent...?\n27.\tSentiments d�irritabilitat i ira\n28.\tSentir-te inquiet /sentir-te nervi�s, ansi�s o tens\n29.\tProblemes de concentraci�\n30.\tGran urg�ncia o necessitat de fumar\nQuina d�aquestes afirmacions �s correcta en el teu cas?\nUna mica cert\n31.\tComparat amb el que fumava al comen�ament, ara necessito fumar molt m�s per quedar-me satisfet\n32.\tPerdo molt temps per aconseguir cigarretes (surto de casa fins a una botiga on s� que me les vendran, provo de trobar alg� que me les vengui)\n33.\tHe deixat de veure determinades persones a canvi de poder fumar\n34.\tEvito anar a casa d�un amic on no podria fumar, tot i que m�ho passaria b� si hi an�s\n35.\tHe susp�s o he deixat activitats f�siques o esports a causa del tabac\n36.\tEn situacions en les quals necessito anar a fora a fumar, ho faig, fins i tot si fa fred o plou\n37. Comparat amb el que fumava al comen�ament, ara puc fumar molt m�s abans de comen�ar a marejar-me o trobar-me malament\nMai no m�he marejat o m�he trobat malament per fumar\n38. Si est�s malalt amb un refredat o tens mal de coll, fumes?\nNo, no tinc cap problema, perqu� fumo molt poc\nNo, deixo de fumar mentre estic malalt\nS�, per� en disminueixo la quantitat que fumo\nS�, en fumo la mateixa quantitat que quan estic malalt\nIV. Km 0\nHas de contestar al q�estionari Algunes dades sobre tu mateix abans d�accedir a Km 0.\nJocs i animacions per deixar de fumar\nInformaci� per deixar de fumar


els orfes del Senyor Boix: DANIEL NAJMÍAS, TRADUCTOR\nelPac 14 de gener de 2011 a les 0:01\nJa sabreu l'anècdota que conten... Gertrude Stein volia que Picasso li fera un retrat. Picasso es feia de pregar. Finalment, accepta. La va sotmetre a interminables sessions de posat. Aleshores(1905/06), Picasso ja era absolutament capaç de pintar "de memòria".\nQuan ja portaven moltes sessions, Picasso li diu que no torne més, que acabarà el quadre sense la seua presència. Passat un temps, Picasso crida Gertrude per ensenyar-li l'obra acabada. Ella s'escandalitza; aquesta sóc jo? comenten que va dir. Els presents coincidien amb la Gertrude en què realment no s'assemblava massa. Picasso va sentenciar: "No s'assembla però s'assemblarà".\nEfectivament, conformi Gertrude anava envellint, s'anava semblant al retrat que li havia fet Picasso.\nAcí foto i quadre:\nEva Huarte 14 de gener de 2011 a les 2:58\nVa ser Gertrude Stein qui va donar el nom de "generació perduda" al grup d'escriptors sorgits entre guerres al seu país; Steinbeck, Faulkner, Hemingway... Magnífica dona i escriptora*\n*Salut i 2011 bones lectures*))\nmiu 14 de gener de 2011 a les 9:37\nGràcies Isabel, elPac i Eva!\nNo sé perquè he llegit el post imaginant-me la veu de la Cecilia Dreymüller.\nmiu 14 de gener de 2011 a les 9:38\nPer cert, realment el quadre i les fotos de la Sra.Stein tenen molta semblança.\nIsabel 14 de gener de 2011 a les 12:43\n* elPac, bona anècdota.Això passa per encarregar la feina a un "geni".\n* Si Miu, recordo agradablement la veu de la\nCecilia, fa temps que no surt per TV a comentar llibres.\n*Gràcies, Eva: Salut, bones lectures i bones estones!!\nAnònim 7 de juny de 2017 a les 10:42\nGERTRUD STEIN. PARIS FRANCIA\nNo us ha passat mai que el llibre es presenta, sense que una se n´adoni ha arribat l´hora de la lectura.\nEl retrat de Gertrud Stein (EUA,1874-Paris,1946) que li va fer PICASSO m´ha fet recordat el llibre, en concret l´exposició temporal PICASSO. RETRATS


Garrotxa R.C.: Garrotxa RC 51 - Bandolers 0\nGarrotxa RC 51 - Bandolers 0\nAquest cap de setmana, a les pistes d’atletisme de Sant Roc, es va disputar un partit amistós entre el Garrotxa RC i els Bandolers de Santa Coloma de Farners. El partit va ser molt interessant pels dos equips.\nPels de la Selva el partit va servir per seguir agafant experiència i consolidar-se com equip. Tot i el resultat els Bandolers es van defensar amb orgull, sobre tot durant la segona part, on van aconseguir defensar la seva línea d’assaig durant molts minuts.\nPels de la terra aspre aquest partit va ser molt important per tal d’anar-se preparant per la lliga, que comença aquest cap de setmana, començar a provar coses i acabar de configurar un XV capaç de donar la cara a la competició i intentar lluitar per l’ascens, objectiu clau d’aquesta temporada.\nEl cap de setmana vinent comença la lliga. El Garrotxa RC rep a casa l’ARPN, conegut com els Enginyers, un club amb molta experiència dins el rugbi català i un dels equips que de ben segur rondarà les primeres posicions d’aquesta competició. Els de la Garrotxa hauran de treballar dur si volen treure punts d’aquest enfrontament, pot ser un partit molt interessant.\nAgrair als Bandolers que estiguessin disposats a venir fins a Olot per disputar aquest partit i amb en Pitu per venir-nos a arbitrar.\nPublicat per G.R.C a 15:02\nen nom dels bandolers molta agraïts per la vostre invitació.\nI esperem seguir millorant jornada a jornada.\n5 d’octubre de 2009, a les 23:30\nPrimer de tot permeteu-me felicitar tan als Bandolers com a Garrotxa RC per el amistós celebrat.\nDesitjaria aclarir que Rugby Poble Nou (ARPN) i CNPN-Enginyers son equips diferents. ARPN neix com a resultat de la recent escissió en bloc dels membres de l’escola, cadets i juvenils de CNPN-Enginyers, prou comentada a la Xarxa i premsa escrita.\nFins el proper dissabte 10/10/2009 14:30 a casa vostra a on esperem que els dos equips ens feu gaudir d’un esport estimat i del seu tercer temps.\nSalutacions i FORÇA RUGBY!!!!\nRugby Poble Nou (ARPN)\nDispenseu el error: ens veiem a las 16:30.\n6 d’octubre de 2009, a les 9:56\nBona cronica Creus i molt ben aclarida per part del Poble Nou!!!\nGràcies pel partit Bandolers!\nI ara a esperar el dissabte!!!\nPit i collons Garrotxa\n6 d’octubre de 2009, a les 11:52\nBé bé, bona crònica.\n6 d’octubre de 2009, a les 13:47\nJa he mig arreglat lu de la web!\nl'acte de la reunior que va fer en Perni ja es pot descarregar, heu de clicar a l'enllaç i posar "descargar ahora".\nLa solicitud dels socis estarà arreglat aquest vespre i mirare de penjar algun sistema per veure si us podeu descarregar el "mitic video".\nAvui puc venir a entrenu siiiii!\n7 d’octubre de 2009, a les 15:38\nReus RC 22 – Garrotxa RC 36\nPartit diumenge 18 a Reus\nGarrotxa RC 7 - ARPN 6


Benifaió nomenarà les seues falleres majors | Distrito Fallas\nInicio » Falleras mayores y presidentes » Benifaió nomenarà les seues falleres majors\nDiverses poblacions continuen nomenant falleres majors. Així, Benifaió nomenarà a Nati Beltrán Campos i a la xiqueta Sofía Villanueva Linares com a falleres majors de la localitat el pròxim 3 d’octubre a les 20.00, dins del saló d’actes de la Càmara Agrària (plaça del Progrés, s/n). Les dues rebran la banda que les acredita en el càrrec en l’acte de l’exaltació, el dia 23 de gener de 2010. Per altra banda, Paiporta va exaltar a la seua fallera major, Pepa Domènech (i mai millor dit allò de major, perquè té 61 anys) i a la seua fallera major infantil, Alba Duro, ja calmada la polèmica sobre uns comentaris sobre la primera que va publicar l’anterior presidente de la Junta Local, José David López, en una xarxa social d’Internet.\nCom en les pel·lícules, al final ve algú i soluciona el problema. En este cas ha sigut Emi Martínez Ruiz, i el […]\nEls ninots de Ramón y Cajal i La Plaça, indultats a Torrent\nLa figura de la Falla Ramón y Cajal, obra de l’artista Vicente Martínez Aparici, ha sigut el ninot indultat de Torrent enguany. […]\nEntrada anterior Setmana cultural a Fontanars\nEntrada siguiente La Falla Ferros perd les claus


Puigdemont descarta tornar a Catalunya abans del 21-D | NacióDigital\nper Oriol March , 14 de desembre de 2017 a les 21:55 |\nCarles Puigdemont, president de la Generalitat i candidat de Junts per Catalunya, no té previst tornar de Bèlgica en la recta final de la campanya ni el dia de les eleccions, segons fonts consultades per NacióDigital. L'estratègia, almenys de moment, passa per seguir a l'exili i plantejar el retorn en cas de guanyar els comicis del 21-D, que la seva llista planteja com un plebiscit sobre el 155 i sobre la continuïtat del Govern legítim al capdavant de les institucions catalanes. Per tornar, sostenen els dirigents consultats, hi ha d'haver una sèrie de garanties. La primera d'elles és la victòria als comicis i la segona -tant o més rellevant- és explorar un pacte amb la Fiscalia per tal que es retirin les mesures cautelars que podrien dur Puigdemont a la presó si torna a Catalunya.\n"La campanya ens està anant bé i ERC està cometent errors", sostenen a la sala de màquines de la candidatura. Una de les consignes que arriben de l'equip estratègic i del propi Puigdemont és que no s'ha d'entrar -en cap cas- al xoc amb els republicans. De fet, en cada míting el president intenta deixar clar que, en cas de tornar a Palau, també ho faria acompanyat del vicepresident Oriol Junqueras, empresonat a Estremera. Un centre penitenciari, per cert, davant del qual ERC hi celebrarà un acte en l'últim dia de campanya. Els republicans han passat de projectar el lideratge de Marta Rovira a optar per reivindicar el vicepresident i plantejar una estratègia més coral.\nEn el cas de Junts per Catalunya, tot el protagonisme en els missatges recau en Puigdemont. Els consellers Josep Rull i Jordi Turull reforcen l'estratègia en actes al territori i en els mítings de gran format, que s'estan omplint també gràcies a la cuina del PDECat, que té mobilitzats tots i cadascun dels responsables locals per tenir la màxima assistència possible als actes. Elsa Artadi, directora de campanya, gaudeix de protagonisme -acudirà al debat de La Sexta, per exemple, mentre que al de TV3 ho farà Turull- i Eduard Pujol actua com a portaveu de la candidatura.\nTornarà Puigdemont abans de les eleccions? Només el fet que es plantegi aquesta possibilitat ja fa que l'Estat hagi decidit "blindar" les fronteres, segons avança El Periódico. El president, en la roda de premsa a l'ACN, va indicar que no tenia per què tornar -en cas que ho fes- a través de l'aeroport del Prat. "Hi ha moltes vies", va apuntar, en relació al tren i el cotxe. Un mitjà de transport, per cert, que és el que va fer servir per sortir del país després de la declaració de la independència.\nCarles Puigdemont intervé al míting de Junts per Catalunya a Vic Foto: Junts per Catalunya\nImperdibles, 21 de desembre: eleccions Parlament 2017, Política, Junts per Catalunya, eleccions Parlament 2017, Carles Puigdemont, procés català, Elsa Artadi, Oriol Junqueras\nPer Anònim el 15 de desembre de 2017 a les 11:08\nPer Adolf Lladó el 15 de desembre de 2017 a les 10:35\nÉs a dir, es queda a Bèlgica. Cap enquesta ni en els millors sommins humits de la Elsa surt guanyador. Com a molt disputant el tercer lloc amb Iceta.\nPer Anònim el 14 de desembre de 2017 a les 22:30\nEste hombre prefiere seguir comiendo gofres, acudir a la ópera y en definitiva vivir la buena vida... al resto que de está en prisión que le den! Es su forma de “solidarizarse”


L3 | Transports | 48H Open House Barcelona - El festival d'Arquitectura des del 2010 L3 – 48H Open House Barcelona – El festival d'Arquitectura des del 2010\nINTERVENCIÓ ARTÍSTICA AL CARRER DE SANTA ROSA\nMural efímer (fins al novembre) que reivindica que desenes de milers de llebrers són maltractats a tot l’Estat, anualment, uns gossos que, quan deixen de ser “útils” per a la caça i les carreres, són abandonats o molt maltractats. El mural mostra un paisatge nocturn que transmet pau, felicitat i, sobretot, un desig de llibertat per a aquests animals: tres llebrers feliços passejant amb absoluta llibertat. La tècnica utilitzada, escollida per aconseguir el nivell de detall dels gossos, és amb pinzells i pintura, i tots els dibuixos s’han fet a mà alçada, sense ajuda de cap projecció a la paret.\nANTIGA CASA ANNA DE MÓRA DE BACARDÍ (COL·LEGI DE CENSORS JURATS DE COMPTES DE CATALUNYA)\nCasa aïllada amb jardí formada per dos volums rectangulars (un cos principal i un de secundari) de planta baixa i pis units per una galeria arrodonida a la cantonada. La façana principal de l’habitatge s’alinea a l’eix del jardí, fet que s’emfatitza amb una porta d’accés parabòlica molt ornamentada i un balcó a la planta superior, i està acabada amb un estucat llis que contrasta amb l’ornamentació de les cornises i del voltant de les finestres.\nOasiurbà és una entitat que ofereix serveis tècnics, legals i socials per garantir el dret a l’habitatge digne a les veïnes de la ciutat. Porten processos de rehabilitació amb comunitats, assessories legals, mediacions, reformes i projectes d’investigació amb el recolzament de les administracions per donar la millor resposta a les dificultats actuals tant de l’habitatge com dels comerços i entitats. Un d’aquests projectes d’investigació es troba al pati del seu espai de treball: un jardí vertical sense substrat que mostra les possibilitats que ofereixen les plantes bromèlies (modalitat pionera en el camp de la jardineria) que, amb una infraestructura molt lleugera i un manteniment mínim, permet fomentar la sostenibilitat de les nostres ciutats.\nEl banquer i empresari Lluís Martí-Codolar va allotjar una de les primeres col·leccions d’animals d’Europa a la seva finca. Aquest espai, avui és un jardí que combina racons romàntics i on sembla que el temps s’atura. S’hi troba una gran varietat d’arbres i plantes (una pineda i un palmerar); un monument als reis Ferran VII i Alfons XIII; un estany anomenat Rombe, on encara hi viu una colònia de tortugues; un monument en forma de dolmen dedicat a sant Joan Bosco datat del 1890, i l’espai del Cigarral de la Santa, un antic galliner destinat a allotjar animals de la col·lecció zoològica que es va transformar en un espai tranquil que evoca l’ambient d’un pati castellà (1922).\nVISITA GUIADA SENSE INSCRIPCIÓ PRÈVIA.\nReforma d’un magatzem d’una antiga editorial, situat en planta baixa, per transformar-lo en habitatge i estudi d’una parella. El projecte transforma espais fragmentats i foscos originals en espais polivalents i fluids, i converteix un antic pati de llums en el nucli de l’habitatge per aportar llum natural als espais interiors. La zona d’estar de l’habitatge comunica a través d’una galeria amb un volum que conté l’estudi i l’habitació principal de l’habitatge. Els dos volums es comuniquen mitjançant un pas de coberta triangular amb tancament mòbil, una solució que ofereix una connexió interior entre els dos volums sempre que es vulgui.


Aeribalta - Aviació: S'ha publicat la biografia de la primera pilot catalana, Mari Pepa Colomer.\nS'ha publicat la biografia de la primera pilot catalana, Mari Pepa Colomer.\nL'escriptora Betsabè García Àlvarez, en "L'aventura de volar, Mari Pepa Colomer la primera aviadora catalana", ha biografiat la vida de la que fou famosa pilot de Catalunya el gener del 1931 en els seus joveníssims 17 anys. L'Editorial que ha dut a terme la publicació del llibre ha estat Ara Llibres.\nEn el llibre s'hi reflecteix l’episodi de quant la Mari Pepa, amb 8 anys, independentment es volia iniciar a volar, doncs es va llançar amb un gran paraigua des d'un balcó interior del segon pis a on vivia al carrer de Príncep d'Astúries. El paraigua no va resistir la força aerodinàmica generada pel pes de la Mari Pepa, i revessin-se, tot, sac i peres, van encastar-se contra al terra del jardí dels veïns de baix. La Mari Pepa va anar amb cadira de rodes més d'un mes donat que es va trencar les seves dues tendres cames.\nA la foto de la dreta, la de sempre ben humorada Mari Pepa quan va fer una paròdia del seu primer intent de "volar" dedicada a la seva colla de l'aeròdrom Canudas.\nEn l'aeròdrom Canudas, en el qual va dur a terme el seu curs de pilot, fou examinada pel seu títol sense ella saber-ho, donat que estant preparada per passar l'examen, Canudas va convidar a un nombre respectable de periodistes a fi de donar un bon cop d'efecte, una gran propaganda per a l'aviació en general i la canudenca en particular, explicant a la Mari Pepa que es tractava que els periodistes veiessin com feia les maniobres pròpies d'un examen a fi de promocionar la seva escola, quan es tractava de l'examen real sense ella saber-ho. L'examinador, dissimulat, fou en José Galan, pilot de la marina procedent de la base de l'Aeronàutica Naval MIlitar de La Volateria.\nAcabada l'"exhibició aèria", i per sorpresa de la mateixa Mari Pepa, en Canudas li va comunicar que ja es trobava examinada, s'havia convertit en una aviadora, era el dia 19 de gener del 1931. El Diari La Vanguardia, va publicar en el seu número del dijous 22 següent en portada una de les fotos que se li varen fer. Que va ser la foto que ara presideix aquesta ressenya. La foto pertany a la família Carreras-Colomer, residents a Anglaterra des del seu exili.\nEn Josep Carreras i Dexeus junt amb la seva Esposa Maria Josepa Colomer i Luque, allà varen establir-se. Carreras va ser el professor de vols de la Mari Pepa junt amb Josep Canudas i Busquets que feia les supervisions als avenços del pilotatge de la que esdevindria la primera dona pilot catalana.\nGràcies a la portada de La Vanguardia, la seva mare, i amb molt d’estupor, va tenir coneixement que la Mari Pepa havia fet el curs de pilot aviador, mentre creia que la tenia a l'escola estudiant. No en sabia res!\nLa foto dóna testimoni de la promoció de quatre pilots\nde la qual formava part la Mari Pepa Colomer.\nD'esquerra a dreta: La Mari pepa, en Salvador Farré, Antonio Galindo i Joan Escoda.\nAquesta és una foto a on hi podem veure, a la dreta en Josep Colomer, pare de la Mari Pepa, fill d'una família de reconeguts fabricants de teixits de Sabadell. Al seu costat el seu fill Joan, davant d'aquest, la petita Mari Pepa, i a l'esquerra una serventa de la família a la segona meitat dels anys deu.La mari pepa va nèixer el dia 31 de març del 1913.\nTal com fa constar l'escriptora de la biografia al seu llibre, Pere Ribalta i Puig, com a dipositari de l'arxiu digitalitzat, personalment per ell mateix, de la família Carreras-Colomer, va ser en qui l'autora va posar-se en contacta per recavar la informació necessària. Durant unes quantes tardes es varen reunir a fi que Betsabè Garcia Álvarez recollís tanta informació com necessités. Igualment com li va facilitar les dades a fi que contactés amb la família a Anglaterra, a on va viatjar per acabar de completar els antecedents de la primera pilot catalana per a la publicació de la biografia.\nPublicat per Aeribalta.com a 11:51


» Els forats negres supermassius, és formen directament ?\nEls forats negres supermassius, és formen directament ?\nSetembre 10, 2007 | Categoria: Articles\nEls astrònoms creuen que hi ha un forat negre supermassiu en totes les galàxies del univers. Aquests forats negres podrien contenir milions, o fins i tot centenars de milions de vegades la massa del Sol. A diferència dels forats negres massius, les versions supermassives podrien haver-se format d’una manera diferent; directament d’un núvol de gas a un forat negre, saltant-se la fase d’estrella.\nDes del seu descobriment els astrònoms no saben exactament el procés d’un forat negre supermassiu. Però allà hi son, dins de la majoria de galàxies. De fet les observacions dels quasars, indiquen que els forats negres supermassius ja hi son presents des del origen del univers.\nUna de les possibilitats del origen d’aquests “monstres”, és que després de fer la evolució com estrella gegant, acabessin en forma de supernova i, més tard convertint-se en un forat negre. Aquest procés els astrònoms l’eneten força bé.\nUna segona possibilitat, és que aquests forats negres es formin directament del material interestel·lar de la mateixa galàxia.\nDesprés del Big Bang, el univers és va refredar prou perquè les estrelles compostes de hidrogen i heli, formessin una primera generació d’estrelles no contaminades per altres elements. En una estrella normal, el material s’aglutina d’una manera relativament lenta, per generar una massa central per “encendre” l’estrella i contrarestar d’aquesta manera la força gravitatòria.\nAquest procés és pot accelerar fins arribar a unes quantes masses solars de gas acumulat, llavors el nucli comença a encogir sota aquesta massa creixent. Finalment quanaquest objecte arriba a uns quants milers de masses solars i, la seva temperatura ha pujat a uns centenars de milions de graus, succeix que la gravetat ocupa el poder, col·lapsant el nucli i convertint-lo llavors que un format negre massiu 10-20 vegades.\nDes de aquest moment el forat negre pot anar creixent al capturar material cada vegada més lluny, augmentant la seva massa fins als màxims pronosticats per la física. Aquests forats negres supermassius batejats com “quasistar”podrien estar en el camp de visió dels futurs telescopis que s’estan preparant per ser llnaçats a l’espai, com per exemple el Telescopi Espacial James Webb.\n[…] 10 Setembre 2007. Els forats negres supermassius, és formen directament ?. […]